Publication: Magyar Közlöny
Issue: MK-2001-14 (Year: 2001, Number: 14)
Era: 1990-2004
Section: 1997. évi CLVI. törvény 26. §-ának c) pontja alapján az
Paragraph Index: 164

8. A Felügyelő Bizottság a Közalapítvány irataiba, könyveibe szabadon betekinthet, a Kuratóriumtól, az Alkurató - riumtól, illetve a Közalapítványi Irodától bármely ügyben jelentést, felvilágosítást kérhet. A hatályos törvényi rendelkezéseken túl a Felügyelő Bizottság ok és cél megjelölésével tett írásbeli indítványára a Kuratórium elnöke a Kuratórium ülését az indítvány kézhezvételétől számított 15 napon belül kitűzni köteles. A törvényben, illetve az előzőekben meghatározott határidő eredménytelen eltelte esetén a Felügyelő Bizottság jogosult a Kuratórium, Alkuratórium összehívására. Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles a törvényességi felügyeletet ellátó szervet — Alkuratórium esetén a Kuratóriumot — értesíteni, s erről egyidejűleg az Alapítót is tájékoztatni. A Felügyelő Bizottságra, illetve tagjaira az 1997. évi CLVI. törvény 11. §-ában foglaltak is irányadók. D) Közalapítványi Iroda

Source: https://magyarkozlony.hu/hivatalos-lapok/fd110209a0c61f6da21e1617e59e08f7b4ebc81a/dokumentumok/a4ee13131cd2801b05c77b4391216643e9a7b189/letoltes